Nuwe Bok-breier aangekondigArgieffoto. Oregan Hoskins, Saru se president, het aangekondig Allister Coetzee, voormalige Stormers-afrigter, is die nuwe Springbok-afrigter. Saru het op 3 Desember aangekondig dat Heyneke Meyer, die voormalige Springbok-afrigter, bedank het. Meyer het destyds gesê die besluit is volgens hom in die beste belang van Suid-Afrikaanse rugby. Die Springbokke het onder Meyer se afrigting 34 oorwinnings behaal. Hulle het twee wedstryde gelykop gespeel en 14 wedstryde verloor.